Theodore Aubanel
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Theodore Aubanel var en fransk (nyprovençalsk) dikter, født i Avignon. Han var med på å stifte Le Félibrige (1854), foreningen av diktere som skrev på «langue d'oc».
Aubanels hovedverk, diktsamlingen La Miougrano entre-duberto («Det halvåpne granateple», 1860), handler om kjærligheten til en ung pike som forlot «verden» og gikk i kloster. I verket forenes sanselighet og mystikk.Aubanel er blitt kalt «Den provençalske Petrarca», og regnes som den betydeligste nyprovençalske lyriker. Strofene til pikene fra Avignon, Li fiho d'Avignoun (1885), oppnådde stor anerkjennelse. Han skrev også flere dramaer. Les mer i Store norske leksikon Félibreforbundet Frankrikes litteratur oksitansk litteratur